ΓΡΑΠΤΗ ΕΡΩΤΗΣΗ E-1433/00

υποβολή: Caroline Jackson (PPE-DE) προς την Επιτροπή

(5 Μαΐου 2000)

Θέμα: Στρατηγική για τη βιοποικιλότητα της ΕΚ και σχέδια δράσης

Το 1998 η Επιτροπή δημοσίευσε Στρατηγική για τη βιοποικιλότητα της Ευρωπαϊκής Κοινότητας (COM(98)42). Η στρατηγική καθορίζει πλαίσιο για τις δράσεις που απαιτούνται για να εκπληρώσει η ΕΚ τις δεσμεύσεις της βάσει του άρθρου 6 της Σύμβασης για τη Βιολογική ποικιλότητα (CBD). Ο δεδηλωμένος στόχος της στρατηγικής είναι η πρόβλεψη, πρόληψη και αντιμετώπιση των λόγων ουσιαστικής μείωσης ή απώλειας της βιολογικής ποικιλότητας στην πηγή της. Ειδικότερα, τούτο πρέπει να επιτευχθεί με εκπόνηση και εκτέλεση ορισμένων τομεακών σχεδίων δράδης για την βιοποικιλότητα.

Τα σχέδια δράσης επρόκειτο να λάβουν τη μορφή Ανακοινώσεων της Επιτροπής προς το Συμβούλιο και το Κοινοβούλιο και, όπου ενδείκνυται, θα περιλαμβάνουν προτάσεις για νομοθετικές πράξεις. Επρόκειτο να ολοκληρωθούν εντός δύο ετών από την έγκριση της στρατηγικής, δηλ. τον Φεβρουάριο 2000.

1. Θα μπορούσε η Επιτροπή να παράσχει ενημερωμένα στοιχεία για την πρόοδο που σημειώνεται στην ανάπτυξη των μεμονωμένων σχεδίων, περιλαμβανομένων και εκείνων που αφορούν τη γεωργία, την αλιεία και την οικονομική ανάπτυξη και συνεργασία καθώς και να αναφέρεί πότε αναμένονται τα τελικά σχέδια δράσης;

2. Μπορεί η Επιτροπή να περιγράψει εν συντομία τους μηχανισμούς πουπάρχουν για να εξασφαλίζεται ο κατάλληλος συντονισμός των εργασιών για τα διάφορα σχέδια δράσης και για να καθίσταται δυνατή η επαρκής εισροή τεχνικών δεδομένων από την ΓΔ Περιβάλλοντος;

3. Μπορεί η Επιτροπή να διευκρινίσει πώς τα σχέδια αυτά δράσης θα συνδέονται με τις τομεακές στρατηγικές ολοκλήρωσης που βρίσκονται στο στάδιο της εκπόνησης μετά το Ευρωπαϊκό Συμβούλιο του Κάρντιφ και ως συνέχεια του Έκτου Περιβαλλοντικού Προγράμματος Δράσης που αναμένεται να προταθεί τον Δεκέμβριο του 2000;

Απάντηση της κας Wallstrm εξ ονόματος της Επιτροπής

(4 Ιουλίου 2000)

Η Επιτροπή προτίθεται να διαβιβάσει ανακοίνωση προς το Συμβούλιο και το Κοινοβούλιο σχετικά με τα προγράμματα περιφερειακής δράσης βάσει της κοινοτικής στρατηγικής για την βιοποικιλότητα αμέσως μετά τις θερινές διακοπές. Η ανακοίνωση θα περιλαμβάνει τέσσερα έγγραφα: ένα πρόγραμμα δράσης για τη διατήρηση των φυσικών πόρων (που προπαρασκευάζεται από τη Γενική Διεύθυνση (ΓΔ) Περιβάλλοντος), ένα πρόγραμμα δράσης για τη γεωργία (που προπαρασκευάζεται από την ΓΔ Περιβάλλοντος, σε συνεργασία με την ΓΔ Υγείας και Προστασίας των καταναλωτών και την ΓΔ Περιβάλλοντος), ένα πρόγραμμα δράσης για την αλιεία (που προπαρασκευάζεται από την ΓΔ Αλιείας σε συνεργασία με την ΓΔ Περιβάλλοντος) και ένα πρόγραμμα δράσης για την οικονομική και αναπτυξιακή συνεργασία (που προπαρασκευάζεται από τη ΓΔ Ανάπτυξης σε συνεργασία με την ΓΔ Εξωτερικών Σχέσεων και την ΓΔ Περιβάλλοντος).

Όσον αφορά τις εσωτερικές διαδικασίες της Επιτροπής, η ΓΔ Περιβάλλοντος συντονίζει, διευκολύνει και παρέχει τεχνικά στοιχεία ενώ την κύρια ευθύνη για την εκπόνηση των επιμέρους προγραμμάτων δράσης επωμίζονται οιπηρεσίες που είναι αρμόδιες για τον αντίστοιχο τομέα χάραξης πολιτικής. Οιπηρεσίες αυτές αναπτύσσουν τις δραστηριότητές τους σε στενή συνεργασία ενώ παράλληλα διοργανώνονται και επίσημες συνεδριάσεις ανάλογα με τιςφιστάμενες ανάγκες, της αντίστοιχης διυπηρεσιακής ομάδας. Τέλος, όλα τα προγράμματα δράσης θα αποτελέσουν αντικείμενο κοινής διυπηρεσιακής διαδικασίας διαβούλευσης.

Τα σχέδια των προγραμμάτων δράσης εκπονούνται με συμμετοχικές διαδικασίες. Η Επιτροπή παρέχει τόσο την οικονομική όσο και την τεχνικήποστήριξη για την οργάνωση εργαστηρίων με συμμετοχή μη κυβερνητικών οργανισμών (ΝΚΟ) και άλλων μερών για την γεωργία, την αλιεία και την οικονομική και αναπτυξιακή συνεργασία. Οι αρχικές μορφές των σχεδίων για τα προγράμματα δράσης με θέμα τη γεωργία έχουνποβληθεί προς σχολιασμό στην επιτροπή STAR και το διαβουλευτικό φόρουμ για τη γεωργία και το περιβάλλον. Η επιτροπή διαχείρισης για την αλιεία και η συμβουλευτική επιτροπή για την αλιεία και τιςδατοκαλλιέργειες έχουν εξετάσει σχέδια για τα προγράμματα δράσης που αφορούν την αλιεία. Το πρόγραμμα δράσης για την οικονομική και αναπτυξιακή συνεργασία συζητήθηκε με ειδική ομάδα εμπειρογνωμόνων από τα κράτη μέλη και σε πολλές περιπτώσεις με μη κυβερνητικούς οργανισμούς από ευρωπαϊκές και αναπτυσσόμενες χώρες. Στα στοιχεία του προγράμματος δράσης για τη διατήρηση των φυσικών πόρων έχουν ενσωματωθεί τα σχόλια που διατυπώθηκαν σχετικά με τις ειδικού χαρακτήρα πρωτοβουλίες. Αναμένεται να πραγματοποιηθεί πρόσθετος γύρος διαβουλεύσεων, όταν όλα τα επιμέρους στοιχεία θα έχουν συνδεθεί στο πλαίσιο κωδικοποιημένου σχεδίου για το πρόγραμμα δράσης. Τα συμπεράσματα των εργαστηρίων και των συνεδριάσεων εξετάζονται από κοινού με άλλες γραπτές εισηγήσεις ενδιαφερομένων μερών που συμμετέχουν στην διαδικασία εκπόνησης των επιμέρους προγραμμάτων δράσης. Είναι φυσικό μια τόσο εκτεταμένη διαδικασία διαβουλεύσεων να είναι χρονοβόρα και εν μέρει να ευθύνεται για την καθυστέρηση της διαβίβασης του τελικού εγγράφου.

Τα σχέδια προγραμμάτων δράσης και το αντίστοιχο τελικό κείμενο της ανακοίνωσης της Επιτροπής θα είναι προϊόν των κοινών προσπαθειών των μελών της επιτροπής που είναι αρμόδια για το περιβάλλον, τη γεωργία, την αλιεία, τηνγεία και την προστασία των καταναλωτών, την ανάπτυξη και τις εξωτερικές σχέσεις.

Όσον αφορά τις σχέσεις μεταξύ της διαδικασίας αυτής και των στρατηγικών τομεακής ολοκλήρωσης που προπαρασκευάζονται μετά από το ευρωπαϊκό συμβούλιο του Cardiff, η Επιτροπή θεωρεί ότι το Συμβούλιο θα πρέπει να λάβειπόψιν του, κατά την εξέταση των προγραμμάτων δράσης, τις δικές του στρατηγικές τομεακής ολοκλήρωσης.

Η Επιτροπή εκτιμά δεόντως το ενδιαφέρον και τηνποστήριξη που συνεχίζει να παρέχει το Κοινοβούλιο όσον αφορά την ανάπτυξη και την συνέχιση της κοινοτικής στρατηγικής για τη βιοποικιλότητα. Η στρατηγική αυτή και τα τομεακά προγράμματα δράσης θα αποτελέσουν εποικοδομητική συνεισφορά στο 6ο πρόγραμμα δράσης για το περιβάλλον.